Document ID: /roh_data/filtered/fineweb-2-filterrobots_roh.jsonl.gz/57330

Exteriur - «S&P» degradescha la bonitad da la Brasilia
L'agentura da rating americana «Standard & Poor's» ha sbassà la bonitad da la Brasilia sin il «stgalim speculativ». Per il pajais munta questa degradaziun ch’i dat probabel credits mo sut mendras cundiziuns.
Las sfidas per la presidenta brasiliana Dilma Rousseff sajan vegnidas pli grondas, argumentescha l'agentura sia decisiun. La Brasilia sa chatta dapi mais en ina recessiun e cumbatta per la fidanza dals martgads da finanzas. L’agentura da rating aveva gia avertì avant dus mais dad ina degradaziun.